Alkoholi tarbides joo ainult ühte kindlat alkoholimarki. Organism suudab ühe alkoholimargi tarbimisest tekkinud mürgid väljutada üsna kiiresti seda enam, kui tegemist on jooja lemmikmargiga. Pea meeles, et näiteks viskis (täpsemalt burboonis) on kaheksa korda rohkem puskariõlisid ja muid kahjulikke keemiaühendeid kui dzhinnis ja 30 korda rohkem kui viinas. Viin on kangetest alkoholjookidest kõige puhtam. Suurima pohmeluse  tekitavad konjak, põletatud viin, viski ja kõikvõimalikud gaseeritud alkoholjoogid. Ka punane vein põhjustab endas sisalduva türamiini tõttu märksa tugevama hommikuse peavalu kui sama kogus valget veini. Niisamuti tuleks eelistada ka heledaid alkohole - tumedad joogid sisaldavad suuremates kogustes metanoole, mida Rootsis korraldatud värske uurimuse kohaselt peetakse üheks pohmeluse peapõhjustajaks. Eriti ohtlikud on kanged destilleeritud joogid segiläbi gaseeritud või destilleerimata jookidega (õlu, vein).